Die wêreld in foto’s – 9 September 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Prinses Sofia en prins Carl Philip van Swede by hul seuntjie, prins Alexander, se doop by Palace Chapel in Drottningholm-paleis, Stockholm. Foto: Jonas Ekstromer/TT via AP/wire.africannewsagency.com ŉ Passasierstrein het tydens ŉ rit tussen Vigo en Porto in die noordwestelike deel van Spanje ontspoor. Talle mense is gedood en beseer – die dodetal is nog nie bekend nie. Die trein het sover bekend 60 passasiers vervoer. Foto: Lalo R. Villar/wire.africannewsagency.com Reddingswerkers op die Mont Blanc-massiefgletser in die Alpe (wat tussen Frankryk en Italië geleë is) maak gereed om toeriste te hulp te snel nadat verskeie kabelkarretjies verstrengel geraak het op ŉ hoogte van 3 600 m. Die toeriste is weer veilig op die grond. Foto: Luca Bruno/wire.africannewsagency.com ŉ Jong seun hou ŉ koeiklok vas tydens ŉ Beierse veewagter-saamtrek waartydens die beeste terugkeer nadat hulle vir die somer in die berge naby Oberstaufen, Duitsland, gewei het. Foto: Matthias Schrader/wire.africannewsagency.com Angelique Kerber van Duitsland vier haar oorwinning oor Caroline Wozniacki van Denemarke tydens die semifinaal van die Amerikaanse Ope in New York. Kerber het 2-0 gewen. Foto: Xinhua/Yin Bogu/wire.africannewsagency.com